Напуљ

Напуљ (итал. Napoli, нап. Napule) је трећи по величини град у Италији. Напуљ је и главни град истоименог Округа Напуљ и главни град покрајине Кампаније у јужној Италији. Са околним предграђима град има око 4,5 милиона становника. Напуљ је широм света познат по низу посебности: оближњем вулкану Везуву и древној Помпеји, по старом историјском језгру (данас под заштитом УНЕСКОа), кулинарском специјалитету пици, као и по наполитанској криминалној организацији Камори. Порекло назива Данашњи назив града „Напуљ“ или италијански „Наполи“ је изведен од две старогрчке речи „Неа“ и „Полис“ (старогрчки: Νέα Πόλις), што значи „Нови град“. Географија Напуљ се налази на прелазу из средишње ка јужној Италији. Град се сместио у средишњем делу Кампаније. Од престонице Рима град је удаљен 225 km југоисточно. Рељеф Напуљ се развио у истоименом Напуљском заливу, делу Тиренског мора. Град се протеже северном страном залива и на покренутом је терену. Северно од града се протеже Флегрејско побрђе, а 20ак километара источно уздиже се чувени вулкан Везув. Град је познат и по веома незавидном положају што се тиче сеизмике и вулканске активности. Клима Клима у Напуљу је средоземна клима. Стога су лета дуга, сува и топла а зиме благе и кишовите. Воде Напуљ се развио у истоименом Напуљском заливу, делу Тиренског мора. У граду нема значајнијих копнених водотока, мада због сеизмичке активности подручја има извора топле и вреле воде. Историја Напуљ су основали Грци између VII и VI века п. н. е. Добио је име Неа Полис (грчки Νέα Πόλις), што значи „Нови град“ и био је део Велике Грчке. Околина града била је поприште великог сукоба током Другог пунског рата. Током римског периода град је задржао грчки језик и оригиналне обичаје. После римског периода прелази из руке у руку различитих владара (Византија, Ломбарди, Нормани, немачки Свети Римски Цареви, Анжујци, Арагон, Шпанија, Бурбони). После пада Западног римског царства водио се исцрпљујући Готски рат између Гота и Византије. Византија побеђује, али подручју је требало неколико векова да се опорави од последица тога рата. После долазе Лангобарди, а у 11. веку Нормани под водством Роберта Гвискара. Напуљ је био главни град Краљевства Две Сицилије, а постао је и главни град Напуљске краљевине. Напуљ је био једини град поред Јерусалима, где је име краљевства било исто као главни град. 1224. је основан универзитет. У 17. веку Напуљ је са својих 300.000 становника био други по величини - (после Париза) - град у Европи. Данас се у граду могу наћи споменици свих тих бивших периода власти. Становништво Према резултатима пописа становништва 2011. у општини је живело 978.399 становника. 2008. године Напуљ је имао нешто преко 960.000 становника, свега 40% више као на почетку 20. века, али за 20% мање него 1970. године. Опадање становништва током протеклих деценија узроковано је сталним пресељењем становништва (махом младих породица) у мирнија предграђа са вишим квалитетом живота. Ово се одражава и на градско становништво, које је изузетно старо и са ниским природним прираштајем. Треба споменути и бројно привремено становништво у виду бројне студентске популације. Град данас има значајан удео имигрантског становништва, досељеника из свих крајева свега. Напуљ има велико градско подручје са око 4,5 милиона становника, Велики Напуљ, и по томе је други град у Италији, одмах после Великог Милана. Језик Поред званичног италијанског језика у граду и околини се говори и наполитански језик, одн. пре локално наречје италијанског језика. Ово је велики понос градског становништва. Привреда Привреда Напуља заостаје за величином града. Напуљ прати „баук италијанског југа“, који до дан-данас пати о деловања организованог криминала, великог степена криминалитета, развијености „сивог тржишта“ и велике подмићености чиновништва. И поред тога град има развијену привреду, махом везану за лучке делатности. Град има развијену прехрамбену индустрију и бродоградњу, а у околини постоје веома развијена туристичка одредишта (Капри, Соренто, Везув и Помпеја). Знаменитости Историјско језгро Напуља уврштено је на Унескову листу Светске баштине. Иако је Напуљ један од најлепших градова у Европи и богат историјским споменицима, мало је занемарен од стране масовног туризма, јер се посећују оближњи атрактивни локалитети. Унутар града постоје многа атрактивна места. У Напуљу се налази неколико познатих замкова: Нови Замак је у самом историјском центру и на листи је Светске баштине. Замак дел Ово Замак Капуано Замак Светог Елма У Напуљу се налази најстарија активна опера у Европи, Театар Сан Карло, која је основана 1737. У Напуљу је рођен чувени Енрико Карузо. Знаменитости близу Напуља Близу Напуља се налазе рушевине Помпеја и Херкуланума страдалих 79. приликом ерупције Везува. У Напуљском заливу налазе се острва Капри, Прочида и Искија. Занимљивости Што се тиче хране, Напуљ се сматра постојбином пице. Најстарија пицерија постоји од 1830. У Напуљу дејствује криминална орхганизација под називом Камора У Напуљу се говори наполитански У Напуљу је рођен чувени италијански оскаровац Паоло Сорентино. Сам град аутор врло радо користи као сценографију својих филмова и романа. Партнерски градови Галерија Референце Литература Спољашње везе Званични веб-сајт Филмови и фото галерија Напуља Филмови и фото галерија Напуљ - некад и сад Мапа Напуља Јавни градски превоз Архивирано на веб-сајту Wayback Machine (2. новембар 2006) Универзитет у Напуљу Сателитски снимци Архивирано на веб-сајту Wayback Machine (1. октобар 2006) Национални археолошки музеј Народна библиотека у Напуљу